කොස්ලන්ද - මීරියබැද්ද ප්‍රදේශයේ නායයාමෙන් නිවාස අහිමි වූ පුද්ගලයින් සඳහා ඉදිකළ නව නිවාස තෝරාදීමේ වැඩසටහනක් අද පෙරවරුවේ හල්දුම්මුල්ල ප්‍රාදේශීය ලේකම් කාර්යාලයේදී පැවැත්වුණා.කෙසේ වෙතත් එම ස්ථානයට පැමිණි පුද්ගලයෙකු ඊට බාධා කිරීමත් සමඟ ඇති වූයේ උණුසුම් තත්ත්වයක්.මීරියබැද්ද නායයාමෙන් නිවාස අහිමි වූ පුද්ගලයින් සඳහා නව නිවාස 75 ක් බණ්ඩාරවෙලල පූනාගල මකල්දෙණිය ප්‍රදේශයේ ඉදිකර තිබෙනවා.ලබන 22 වැනි දින එම නිවාස නිල වශයෙන් ලබාදීමට නියමිත අතර ඊට පෙර අදාළ නිවෙස් තෝරාදීම අද සිදු වුණා.තුණ්ඩු ක්‍රමයක් උපයෝගී කරගනිමින් එම නිවාස තේරීම සිදු වූයේ හල්දුම්මුල්ල ප්‍රාදේශීය ලේකම් ශිරෝමි ජීවමාලා මහත්මියගේ ප්‍රධානත්වයෙන්.ඒ අතරතුර එම ස්ථානයට පුද්ගලයෙකු ඇතුළුවීමට උත්සාහ දැරීමත් සමඟ උණුසුම් තත්ත්වයක් ඇති වුණා.